  Майя Бывальцева Инвожое Удмуртиысь филармония гужем фестивальёс ортчытоз. Ужъюртысь коллективъёс кырын но асьсэ сценазы вылын концертъёс возьматозы, ивортэ филармонилэн пресс-службаез. «Крезьгур гужем вакытэ» («Музыка летом») ӵектос Удмуртиысь филармони кичӧлтэмъя 2015-тӥ арын Москваысь филармониысь концертъёсты онлайн амалэн возьматон улсын кутскиз. 2017-тӥ арын филармониысь коллективъёслэн Ижкарысь Шор площадьын возьматонъёссы ватсаськизы. Таяз арын ӵектос эшшо паськыталоз — концертъёс филармонилэн сцена вылаз но ортчозы. Фестивале пыриськозы эстрадая «Шулдыр ӝыт» ансамбль, «Золотая мелодия» оркестр, кырӟанъя но эктонъя «Италмас» ансамбль но «Арсенал-бэнд» духовой оркестр. «Музыка летом — 2018» фестиваль 2–9 инвожое Ижкарысь Шор площадьын филармониысь но Ижкарысь удысужлыко (профессиональной) артистъёс бадӟымъёслы но нылпиослы тужгес яркыт номеръёссэс но учкисьёслы кельшем программаоссэс возьматозы. Ваньмаз ужрадъёсы пыронэз эркын. Радлыкез: 2-тӥ инвожое 18:00 — «Шулдыр ӝыт» ансамбль «Весёлый вечер» концертэн; 3-тӥ инвожое 18:00 — «Золотая мелодия» оркестр «Разговор со счастьем» концертэн; 5-тӥ инвожое 18:00 — Л. Мамонтова нимо нылпи школа-студилэн концертэз; 6-тӥ инвожое 18:00 — Удмуртиысь академ хор капелла «Поэт в России» концертэн; 7-тӥ инвожое 18:00 — калык инструментъёсын «Золотая мелодия» оркестр «Мелодии лета» концертэн; 9-тӥ инвожое 18:00 — «Арсенал-бэнд» духовой оркестрлэн концертэз. «Гужем филармониын» фестиваль 18–22 инвожое филармонилэн залаз яратоно коллективъёсты кылзыны луоз. Билетлэн дуныз — 200 манет. Ньыляз концертэ абонемент 600 манет тыр усёз. Радлыкез: 18-тӥ инвожое 18:30 — «Италмас» ансамбльлэн «Край родниковый» концертэз; 19-тӥ инвожое 18:30 — «Шулдыр ӝыт» ансамбльлэн «Музыка для всех!» концертэз; 20-тӥ инвожое 18:30 — «Золотая мелодия» оркестр но филармониысь солистъёс «Летнее настроение» концертэн; 21-тӥ инвожое 18:30 — «Арсенал-бэнд» оркестр «В городском саду» концертэн. 22-тӥ инвожое 05:00 — Удмуртиысь академ хор капелла «Мы помним. Повесть о солдате» программаен, сӥземын Буре ваён но кайгырон нуналлы. Пыронэз эркын. Виртуальной концертъёс «Крезьгур гужем вакытэ» фестиваль улсын 13-тӥ инвожоысен 31-тӥ пӧсьтолэзёзь Ижкарын улӥсьёс Москва филармониысь тужгес яркыт концертъёслэсь трансляциоссэс учкыны быгатозы. Возьматон Удмуртиысь филармонилэн сквераз радъяськоз, бадӟымъёслы — пуксёнъёсы но покчиарняосы, пиналъёслы — вирнунаъёсы. Пыронэз эркын. Бадӟымъёслы возьматонъёс: 14-тӥ инвожое 18:00 — операя, но джазъя «Гершвин — гала» шоу; 19-тӥ инвожое 18:00 — яратоно кинофильмъёсысь крезьгур; 21-тӥ инвожое 18:00 — Джойс Эль-Хури (сопрано) но Москваысь филармонилэн симфони оркестрез; 26-тӥ инвожое 18:00 — Бавариысь радиолэн симфони оркестрез; 28-тӥ инвожое 18:00 — «Джаз для всех». Нылпиослы возьматонъёс: 13-тӥ инвожое 11:00 — «Забавный профессор. Вместе весело шагать. Российские композиторы — детям»; 20-тӥ инвожое 11:00 — оркестрен «Приключения Пиноккио» выжыкл; 27-тӥ инвожое 11:00 — оркестрен «Василиса Прекрасная» выжыкыл. Тегъёс: Лулчеберет Ижкар Удмуртия Филармония гужем крезьгур  